proxectonos/corpus_dominio_legal_administrativo_tmp huggingface dataset:
ORDE do 21 de maio de 2025 pola que se modifica a autorización do CAD Manuel Peleteiro, de Santiago de Compostela (A Coruña).
Consellería de Educación, Ciencia, Universidades e Formación Profesional — III. Outras disposicións — 03/06/2025

A sociedade civil titular do centro de ensinanzas deportivas (CAD) Manuel Peleteiro, de Santiago de Compostela, denominada Herederos de Manuel Peleteiro, S.C., transfórmase en sociedade de responsabilidade limitada coa denominación de Herederos de M. Peleteiro, S.L., conforme consta na escritura pública notarial do 30 de decembro de 2024.
O expediente tramitouse de acordo co Decreto 410/2003, do 6 de novembro, que regula os requisitos e o procedemento para a autorización a centros privados e a centros públicos que non sexan de titularidade da Consellería de Educación e Ordenación Universitaria para impartir ensinanzas de técnicos deportivos na Comunidade Autónoma de Galicia, norma desenvolvida pola Orde desta consellería do 12 de abril de 2004 e do 23 de abril de 2004, en que se determina o procedemento de autorización e os requisitos mínimos dos espazos administrativos e docentes xenéricos con que deben contar os centros.
Por canto antecede, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CAD Manuel Peleteiro, de Santiago de Compostela, pola transformación da súa titularidade en sociedade de responsabilidade limitada denominada Herederos de M. Peleteiro, S.L.
A modificación da titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 21 de maio de 2025
ORDE do 21 de maio de 2025 pola que se modifica a autorización do CEMU Profesional Peleteiro, de Santiago de Compostela (A Coruña).
Consellería de Educación, Ciencia, Universidades e Formación Profesional — III. Outras disposicións — 03/06/2025

A sociedade civil titular do centro (CEMU) Profesional Peleteiro, de Santiago de Compostela, denominada Herederos de Manuel Peleteiro, S.C., transfórmase en sociedade de responsabilidade limitada coa denominación de Herederos de M. Peleteiro, S.L., conforme consta na escritura pública notarial do 30 de decembro de 2024.
Logo da tramitación do expediente de acordo co establecido no Decreto 253/1995, do 29 de setembro, de autorización de centros docentes privados para impartir ensinanzas artísticas, e coa Orde do 5 de decembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CEMU Profesional Peleteiro, de Santiago de Compostela, pola transformación da súa titularidade en sociedade de responsabilidade limitada denominada Herederos de M. Peleteiro, S.L.
A modificación da titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 21 de maio de 2025
RESOLUCIÓN do 28 de maio de 2025 pola que se dá publicidade á Resolución do 7 de xuño de 2024 pola que se encarga á Sociedade Redes de Telecomunicación Galegas Retegal, S.A., o desenvolvemento, xestión e mantemento de infraestruturas públicas como soporte á dixitalización e desenvolvemento das estratexias de Smart Villages en poboacións rurais, cofinanciada co Fondo Europeo Agrícola de Desenvolvemento Rural (Feader) no marco do Plan estratéxico da política agraria común (PEPAC) 2023-2027.
Axencia para a Modernización Tecnolóxica de Galicia — III. Outras disposicións — 06/06/2025

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución do 7 de xuño de 2024 pola que se encarga á Sociedade Redes de Telecomunicación Galegas Retegal, S.A., o desenvolvemento, xestión e mantemento de infraestruturas públicas como soporte á dixitalización e desenvolvemento das estratexias de
Smart Villages
en poboacións rurais, cofinanciada co Fondo Europeo Agrícola de Desenvolvemento Rural (Feader) no marco do Plan estratéxico da política agraria común (PEPAC) 2023-2027.
1. Actividade: execución dun programa de investimentos para o desenvolvemento das infraestruturas públicas necesarias como soporte para o despregamento do equipamento de telecomunicacións para a dixitalización e desenvolvemento de estratexias
Smart Villages
en núcleos rurais, no marco do Plan estratéxico da política agraria común (PEPAC) 2023-2027 en Galicia, incluíndo:
– Execución dos investimentos precisos para a construción das localizacións, incluíndo adecuación de terreos, execución de torres e casetas, acometidas eléctricas e equipamento auxiliar preciso para a súa xestión e posta á disposición dos operadores.
– Xestión das infraestruturas construídas no marco desta actuación durante o período de execución dos investimentos, incluíndo o seu mantemento e explotación.
2. Natureza e alcance da xestión encargada: este encargo ten natureza intrasubxectiva ao ter a sociedade Redes de Telecomunicación Galegas, Retegal, S.A. a consideración de medio propio instrumental e servizo técnico da Administración da Xunta de Galicia, de acordo co establecido no Decreto 352/2009, do 2 de xullo (DOG nº 140, do 20 de xullo).
3. Prazo de vixencia: desde o 7 de xuño de 2024 ata o 31 de decembro de 2025.
4. Modalidade de Financiamento: esta actuación financiarase con cargo á partida orzamentaria 07.A1.571A.603.0 dos orzamentos da Axencia para a Modernización Tecnolóxica de Galicia e código de proxecto 2024 00006. Este crédito está cofinanciado nun 60 % polo Fondo Europeo Agrícola de Desenvolvemento Rural (Feader), nun 12 % polo Ministerio de Agricultura, Pesca e Alimentación e nun 28 % pola Xunta de Galicia no marco da subintervención 6872_06_ Dixitalización.
Smart villages
do Plan estratéxico da política agraria común (PEPAC) 2023-2027 en Galicia.
Santiago de Compostela, 28 de maio de 2025
RESOLUCIÓN do 27 de maio de 2025 pola que se amplía o crédito da Resolución do 10 de febreiro de 2025 pola que se aproban as bases reguladoras para a concesión de subvencións ás entidades locais, en réxime de concorrencia non competitiva, destinadas á realización de auditorías de abastecemento encamiñadas á elaboración de plans de actuacións para minimizar as perdas de auga, e se convocan para o ano 2025 (código de procedemento AU301C).
Augas de Galicia — III. Outras disposicións — 06/06/2025

O 24.2.2025 publicouse no
Diario Oficial de Galicia
(DOG núm. 37) a Resolución do 10 de febreiro de 2025 pola que se aproban as bases reguladoras para a concesión de subvencións ás entidades locais, en réxime de concorrencia non competitiva, destinadas á realización de auditorías de abastecemento encamiñadas á elaboración de plans de actuacións para minimizar as perdas de auga, e se convocan para o ano 2025 (código de procedemento AU301C).
O artigo 5 da Resolución do 10.2.2025, citada, establece que as subvencións reguladas ao abeiro desta resolución se financiarán con cargo á conta financeira 6566 (subvencións de capital a corporacións locais) da entidade pública empresarial Augas de Galicia, por importe de douscentos mil euros (200.000,00 €).
O artigo 6 da Resolución do 10.2.2025 prevé a posibilidade de ampliar o crédito nas circunstancias previstas no artigo 30.2 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro. A ampliación de crédito queda condicionada á declaración de dispoñibilidade de crédito e, se é o caso, á aprobación da modificación orzamentaria que proceda.
Consonte o exposto, actualmente na aplicación orzamentaria correspondente existe crédito dispoñible polo que se considera oportuno ampliar a dotación orzamentaria consignada inicialmente e incrementar o importe total da axuda convocada.
De acordo co anterior, unha vez declarada a dispoñibilidade de crédito, vista a Lei 9/2007, do 13 de xuño, de subvencións de Galicia, e de acordo co establecido no artigo 30.2 do Decreto 11/2009, do 8 de xaneiro, polo que se aproba o seu regulamento,
Artigo único.
Ampliación do crédito orzamentario
Ampliar o importe total do crédito das subvencións establecidas na Resolución do 10 de febreiro de 2025 pola que se aproban as bases reguladoras para a concesión de subvencións ás entidades locais, en réxime de concorrencia non competitiva, destinadas á realización de auditorías de abastecemento encamiñadas á elaboración de plans de actuacións para minimizar as perdas de auga, e se convocan para o ano 2025 (código de procedemento AU301C).
Na seguinte táboa detállase o crédito definitivo
Esta resolución producirá efectos consonte o previsto no artigo 39.1 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 27 de maio de 2025
EXTRACTO da Orde do 22 de maio de 2025 pola que se establecen as bases reguladoras e se procede á convocatoria de bolsas destinadas ao alumnado das universidades públicas do Sistema universitario de Galicia que participa en programas de mobilidade con países extracomunitarios no curso 2025/26, fóra do ámbito do programa Erasmus+ (código de procedemento ED441B).
Consellería de Educación, Ciencia, Universidades e Formación Profesional — III. Outras disposicións — 06/06/2025

BDNS (Identif.): 837110.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/837110
Primeiro.
Persoas beneficiarias
O alumnado das universidades públicas do Sistema universitario de Galicia que participe no curso 2025/26 en programas de intercambio con países extracomunitarios, realizados fóra do ámbito do programa Erasmus+.
Segundo.
Obxecto
Convocar en réxime de concorrencia competitiva bolsas destinadas ao alumnado das universidades públicas do Sistema universitario de Galicia que participe no curso 2025/26 en programas de intercambio con países extracomunitarios, realizados fóra do ámbito do programa Erasmus+, relacionados cos estudos que está a cursar.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía das bolsas
O importe global previsto na orde é de 250.000 €.
Cada bolsa terá unha dotación de 1.700 € para intercambios realizados en Europa e de 2.500 € para o resto do mundo.
Quinto.
Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día de prazo for inhábil, entenderase prorrogado ao primeiro día hábil seguinte e, se no mes do vencemento non houber día equivalente ao inicial do cómputo, entenderase que o prazo remata o último do mes.
Santiago de Compostela, 22 de maio de 2025
ORDE do 27 de maio de 2025 pola que se autoriza a apertura e funcionamento do CPR Cesforem Formación, de Vigo.
Consellería de Educación, Ciencia, Universidades e Formación Profesional — III. Outras disposicións — 06/06/2025

A representación da titularidade do centro privado (CPR) Cesforem Formación, de Vigo, solicita a autorización para impartir un ciclo formativo de grao medio (CM) de Farmacia e parafarmacia e un ciclo formativo de grao superior (CS) de Dietética.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Autorización do centro e ensinanzas
Autorizar a apertura e funcionamento do centro privado que se sinala a seguir:
Ensinanzas que se autorizan:
Réxime ordinario, modalidade presencial.
• 1 CM de Farmacia e parafarmacia (2 unidades, 20 alumnos/as cada unha).
• 1 CS de Dietética (2 unidades, 20 alumnos/as cada unha).
Artigo 2.
Inicio da actividade
Para a posta en funcionamento das ensinanzas que se autorizan, o Departamento Territorial da Consellería de Educación, Ciencia, Universidades e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado a cumprir a normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do contencioso-administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 27 de maio de 2025
ORDE do 21 de maio de 2025 pola que se modifica a autorización do CPR Manuel Peleteiro, de Santiago de Compostela (A Coruña).
Consellería de Educación, Ciencia, Universidades e Formación Profesional — III. Outras disposicións — 03/06/2025

A sociedade civil titular do centro privado (CPR) Manuel Peleteiro, de Santiago de Compostela, denominada Herederos de Manuel Peleteiro, S.C., transfórmase en sociedade de responsabilidade limitada coa denominación de Herederos de M. Peleteiro, S.L., conforme consta na escritura pública notarial do 30 de decembro de 2024.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR Manuel Peleteiro, de Santiago de Compostela, pola transformación da súa titularidade en sociedade de responsabilidade limitada denominada Herederos de M. Peleteiro, S.L.
A modificación da titularidade non afectará ao réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 21 de maio de 2025
ORDE do 21 de maio de 2025 pola que se modifica a autorización do CPR Dolores Ramos-Manuel Peleteiro, de Santiago de Compostela (A Coruña).
Consellería de Educación, Ciencia, Universidades e Formación Profesional — III. Outras disposicións — 03/06/2025

A sociedade civil titular do centro privado (CPR) Dolores Ramos-Manuel Peleteiro, de Santiago de Compostela, denominada Herederos de Manuel Peleteiro, S.C., transfórmase en sociedade de responsabilidade limitada coa denominación de Herederos de M. Peleteiro, S.L., conforme consta na escritura pública notarial do 30 de decembro de 2024.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do (CPR) Dolores Ramos-Manuel Peleteiro, de Santiago de Compostela, pola transformación da súa titularidade en sociedade de responsabilidade limitada denominada Herederos de M. Peleteiro, S.L.
A modificación da titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia,
segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 21 de maio de 2025
RESOLUCIÓN do 26 de marzo de 2025, da Dirección Xeral de Relacións Institucionais e Parlamentarias, pola que se ordena a publicación do Acordo do 24 de marzo de 2025, da Comisión Bilateral de Cooperación Administración Xeral do Estado-Comunidade Autónoma de Galicia, en relación coa Lei da Comunidade Autónoma de Galicia 5/2024, do 27 de decembro, de medidas fiscais e administrativas.
Consellería de Presidencia, Xustiza e Deportes — III. Outras disposicións — 11/04/2025

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación no
Diario Oficial de Galicia
do Acordo que figura como anexo á presente resolución.
Santiago de Compostela, 26 de marzo de 2025
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
1º. Iniciar negociacións para resolver as discrepancias manifestadas en relación cos artigos 30, 72 e 79 da Lei da Comunidade Autónoma de Galicia 5/2024, do 27 de decembro, de medidas fiscais e administrativas.
2º. Designar un grupo de traballo para propoñer á Comisión Bilateral de Cooperación a solución que proceda.
3º. Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserir o presente acordo no
Boletín Oficial del Estado
e no
Diario Oficial de Galicia.
Ángel Víctor Torres Pérez
Ministro de Política Territorial
e Memoria Democrática
Diego Calvo Pouso
Conselleiro de Presidencia,
Xustiza e Deportes
RESOLUCIÓN do 26 de marzo de 2025, da Dirección Xeral de Relacións Institucionais e Parlamentarias, pola que se ordena a publicación do Acordo do 26 de febreiro de 2025, da Comisión Bilateral de Cooperación Administración Xeral do Estado-Comunidade Autónoma de Galicia, en relación coa Lei da Comunidade Autónoma de Galicia 5/2024, do 27 de decembro, de medidas fiscais e administrativas.
Consellería de Presidencia, Xustiza e Deportes — III. Outras disposicións — 11/04/2025

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación no
Diario Oficial de Galicia
do Acordo que figura como anexo á presente resolución.
Santiago de Compostela, 26 de marzo de 2025
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
1º. Iniciar negociacións para resolver as discrepancias manifestadas en relación cos artigos 45, 58, 89 e 97 da Lei da Comunidade Autónoma de Galicia 5/2024, do 27 de decembro, de medidas fiscais e administrativas.
2º. Designar un grupo de traballo para propoñer á Comisión Bilateral de Cooperación a solución que proceda.
3º. Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserir o presente acordo no
Boletín Oficial del Estado
e no
Diario Oficial de Galicia
.
Ángel Víctor Torres Pérez
Ministro de Política Territorial
e Memoria Democrática
Diego Calvo Pouso
Conselleiro de Presidencia,
Xustiza e Deportes
EXTRACTO da Resolución do 28 de marzo de 2025 pola que se aproban as bases reguladoras para a concesión de subvencións, en réxime de concorrencia non competitiva, para a execución de actuacións para reducir as infiltracións nas redes de saneamento municipais en concellos da Comunidade Autónoma de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2025 con carácter plurianual (código de procedemento AU300D).
Augas de Galicia — III. Outras disposicións — 11/04/2025

BDNS (Identif.): 826195.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS):
https://www.infosubvenciones.es/bdnstrans/GE/es/convocatoria/826195
Primeiro.
Entidades beneficiarias
Poderán ser entidades beneficiarias destas subvencións os concellos responsables de sistemas de abastecemento que dean servizo a unha poboación inferior a 20.000 habitantes.
Segundo.
Obxecto
Establecer as bases reguladoras para a concesión de subvencións, en réxime de concorrencia non competitiva, para a execución de actuacións para reducir as infiltracións nas redes de saneamento municipais en concellos da Comunidade Autónoma de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, e convocar estas subvencións para o ano 2025 (código de procedemento AU300D).
Terceiro.
Bases reguladoras
Publícase conxuntamente este extracto coa Resolución do 28 de marzo de 2025 pola que se aproban as bases reguladoras para a concesión de subvencións, en réxime de concorrencia non competitiva, para a execución de actuacións para reducir as infiltracións nas redes de saneamento municipais en concellos da Comunidade Autónoma de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, e convocar estas subvencións para o ano 2025 (código de procedemento AU300D).
Cuarto.
Importe
As subvencións reguladas ao abeiro desta resolución financiaranse con cargo á conta financeira 6566 (subvencións de capital a corporacións locais) da entidade pública empresarial Augas de Galicia, por un importe dun millón de euros (1.000.000 €) con cargo á anualidade 2025 e un millón cincocentos mil euros (1.500.000 €) con cargo á anualidade 2026, con fondos procedentes do MRR, no marco do Plan de recuperación, transformación e resiliencia, financiado pola UE-NextGenerationEU.
O importe das subvencións será do 100 % do investimento da actuación proposta, excluído o imposto sobre o valor engadido, co límite máximo de corenta e cinco mil euros (45.000,00 €) por solicitude, ata esgotar o crédito dispoñible previsto na resolución.
Quinto.
Prazo de presentación de solicitudes
O prazo de presentación de solicitudes comezará ás 9.00 horas do día 23 de abril de 2025 e rematará ás 14.00 horas do día 23 de maio de 2025.
Santiago de Compostela, 28 de marzo de 2025
RESOLUCIÓN do 4 de marzo de 2025, da Dirección Xeral de Administración Local, pola que se fan públicas as axudas concedidas ao abeiro da Orde do 27 de decembro de 2023 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2024, de forma individual e mediante o sistema de xestión compartida, que se tramitou como expediente anticipado de gasto (código de procedemento PR486A) (Diario Oficial de Galicia número 9, do 12 de xaneiro de 2024).
Consellería de Presidencia, Xustiza e Deportes — III. Outras disposicións — 11/04/2025

Conforme o establecido no artigo 15.1 da Lei 9/2007, do 13 de xuño, de subvencións de Galicia, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputan, as entidades beneficiarias, a cantidade concedida e a finalidade ou as finalidades da subvención. Igualmente, o artigo 17 da Lei 1/2016, do 18 de xaneiro, de transparencia e bo goberno indica que se publicará a concesión das subvencións.
En cumprimento dos devanditos preceptos legais,
Publicar no
Diario Oficial de Galicia
as axudas concedidas en virtude da Orde do 27 de decembro de 2023 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2024, de forma individual e mediante o sistema de xestión compartida. Código de procedemento PR486A (DOG núm. 9, do 12 de xaneiro de 2024), que se tramitou como expediente anticipado de gasto.
O importe total das subvencións concedidas ascende a 3.496.590,18 €, con cargo á aplicación orzamentaria 35.04.141A.760.2 correspondente aos orzamentos xerais da Comunidade Autónoma de Galicia para o ano 2024, distribuída entre as entidades beneficiarias e polas respectivas contías que se relacionan no anexo desta resolución.
Santiago de Compostela, 4 de marzo de 2025
RESOLUCIÓN do 26 de marzo de 2025, da Dirección Xeral de Relacións Institucionais e Parlamentarias, pola que se ordena a publicación do Acordo do 24 de marzo de 2025, da Comisión Bilateral de Cooperación Administración Xeral do Estado-Comunidade Autónoma de Galicia, en relación coa Lei da Comunidade Autónoma de Galicia 4/2024, do 27 de decembro, de orzamentos xerais da Comunidade Autónoma de Galicia para o ano 2025.
Consellería de Presidencia, Xustiza e Deportes — III. Outras disposicións — 11/04/2025

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación no
Diario Oficial de Galicia
do acordo que figura como anexo á presente resolución.
Santiago de Compostela, 26 de marzo de 2025
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
1º. Iniciar negociacións para resolver as discrepancias manifestadas en relación cos artigos 8 e 13 da Lei da Comunidade Autónoma de Galicia 4/2024, do 27 de decembro, de orzamentos xerais da Comunidade Autónoma de Galicia para o ano 2025.
2º. Designar un grupo de traballo para propoñerlle á Comisión Bilateral de Cooperación a solución que proceda.
3º. Comunicarlle este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserir o presente acordo no
Boletín Oficial del Estado
e no
Diario Oficial de Galicia
.
EXTRACTO da Orde do 8 de abril de 2025 pola que se establecen as bases reguladoras das axudas á reestruturación e reconversión da viña en Galicia e se convocan para o ano 2025 (código de procedemento MR446A).
Consellería do Medio Rural — III. Outras disposicións — 10/04/2025

BDNS (Identif.): 825912.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/825912
Primeiro.
Persoas beneficiarias
1. Poderán ser beneficiarias destas axudas as persoas viticultoras e futuras viticultoras cuxos viñedos se destinen á produción de uva para vinificación e que cumpran coa normativa vixente en materia de plantacións de viñedo, para todas as superficies de viñedo da súa explotación e coas disposicións relativas ás declaracións obrigatorias do sector vitivinícola.
2. As persoas viticultoras cuxas solicitudes de axuda fosen aprobadas en convocatorias anteriores do Programa de apoio ao sector vitivinícola (PASVE 2019-2023) ou da Intervención sectorial vitivinícola (ISV 2024-2027), segundo corresponda, non poderán acceder á axuda nas dúas convocatorias seguintes, se:
a) Renunciaron á axuda dunha operación solicitada, unha vez aprobada, agás que comunicasen a súa renuncia no prazo de 10 días desde a súa notificación.
b) Non solicitaron o pagamento dunha operación aprobada, unha vez finalizado o prazo para presentar a solicitude de pagamento dentro do segundo exercicio financeiro posterior a aquel en que se solicitou a axuda.
c) Non executaron unha operación aprobada para a cal solicitaron o pagamento.
Segundo.
Obxecto
Esta orde ten por obxecto establecer as bases reguladoras das axudas á reestruturación e reconversión do viñedo en Galicia e realizar a súa convocatoria para o ano 2025, en réxime de concorrencia competitiva, conforme os requisitos e condicións establecidos para esta intervención nas disposicións xerais do ámbito comunitario, estatal e autonómico e, en particular, no Real decreto 905/2022, do 25 de outubro, polo que se regula a Intervención sectorial vitivinícola no marco do Plan estratéxico da política agrícola común, e as súas modificacións.
Terceiro.
Bases reguladoras
Estas axudas outorgaranse ao abeiro do disposto na Orde do 8 de abril de 2025 pola que se establecen as bases reguladoras das axudas á reestruturación e reconversión da viña en Galicia e se convocan para o ano 2025 (código de procedemento MR446A).
Cuarto.
Prazo para presentar as solicitudes
O prazo para presentar as solicitudes será ata o 25 de abril de 2025, desde o día seguinte ao de publicación da orde no
Diario Oficial de Galicia
.
Santiago de Compostela, 8 de abril de 2025
EXTRACTO da Orde do 18 de marzo de 2025 pola que se establecen as bases reguladoras para a concesión de subvencións para a edición en lingua galega de recursos didácticos curriculares para niveis non universitarios e se procede á súa convocatoria para o ano 2025 (código de procedemento PL400B).
Consellería de Cultura, Lingua e Xuventude — III. Outras disposicións — 10/04/2025

BDNS (Identif.): 825636.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/825636
Primeiro.
Persoas beneficiarias
As empresas mercantís do sector editorial que elaboren os recursos didácticos curriculares obxecto desta orde, sexan persoas físicas ou xurídicas, sempre que, estando legalmente constituídas, cumpran os requisitos establecidos nestas bases. Ademais, non deberán estar incursas en ningún dos supostos previstos no artigo 10 da Lei 9/2007, do 13 de xuño, de subvencións de Galicia, nin incumprir os prazos de pagamento previstos na Lei 3/2004, do 29 de decembro, pola que se establecen medidas de loita contra a morosidade nas operacións comerciais.
Segundo.
Obxecto
Edición en lingua galega de recursos didácticos curriculares e complementarios destes para os niveis non universitarios.
Terceiro.
Bases reguladoras
Orde do 18 de marzo de 2025 pola que se establecen as bases reguladoras para a concesión de subvencións para a edición en lingua galega de recursos didácticos curriculares para niveis non universitarios e se procede á súa convocatoria para o ano 2025 (código de procedemento PL400B).
Cuarto.
Contía
O importe total da convocatoria é de 200.000,00 euros.
Quinto.
Prazo de presentación de solicitudes
O prazo para presentar as solicitudes é dun mes, contado desde o día seguinte ao da publicación da dita orde no
Diario Oficial de Galicia
.
Santiago de Compostela, 18 de marzo de 2025
EXTRACTO da Orde do 27 de maio de 2025 pola que se establecen as bases reguladoras para a concesión de subvencións, en réxime de concorrencia competitiva, a federacións deportivas de Galicia para o desenvolvemento do Plan Corresponsables a través da realización de actividades de animación sociodeportiva, e se convocan para o ano 2025 (código de procedemento DE402B).
Consellería de Presidencia, Xustiza e Deportes — III. Outras disposicións — 11/06/2025

BDNS (Identif.): 838118.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/838118
Primeiro.
Entidades beneficiarias
Poderán ser entidades beneficiarias destas subvencións as federacións deportivas de Galicia inscritas no Rexistro de Entidades Deportivas de Galicia.
Segundo.
Obxecto
Esta orde ten por obxecto aprobar as bases reguladoras polas cales se rexerá a convocatoria de subvencións da Consellería de Presidencia, Xustiza e Deportes, en réxime de concorrencia competitiva, a federacións deportivas de Galicia, para o desenvolvemento do Plan Corresponsables a través de actividades de animación sociodeportiva.
Terceiro.
Bases reguladoras
Orde do 27 de maio de 2025 pola que se establecen as bases reguladoras para a concesión de subvencións, en réxime de concorrencia competitiva, a federacións deportivas de Galicia para o desenvolvemento do Plan Corresponsables a través da realización de actividades de animación sociodeportiva, e se convocan para o ano 2025 (código de procedemento DE402B).
Cuarto.
Importe
Para o financiamento desta convocatoria destínase, con cargo á anualidade 2025, crédito por importe total de catrocentos corenta e oito mil seiscentos vinte e tres euros (448.623,00 €), con cargo á aplicación orzamentaria 05.02.441A.481.0 dos orzamentos xerais da Comunidade Autónoma.
Quinto.
Prazo para presentar as solicitudes
O prazo de presentación de solicitudes será dun mes contado desde o día seguinte ao da publicación desta orde no
Diario Oficial de Galicia
.
Santiago de Compostela, 27 de maio de 2025
DECRETO 42/2025, do 16 de xuño, polo que se nomea director xeral de Pesca, Acuicultura e Innovación Tecnolóxica a Cándido Rial Rodríguez.
Consellería do Mar — II. Autoridades e persoal — 17/06/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Mar, e logo de deliberación do Consello da Xunta de Galicia, na súa reunión do día dezaseis de xuño de dous mil vinte e cinco,
Nomeo director xeral de Pesca, Acuicultura e Innovación Tecnolóxica a Cándido Rial Rodríguez.
Santiago de Compostela, dezaseis de xuño de dous mil vinte e cinco
RESOLUCIÓN do 29 de maio de 2025, da Xerencia da Área Sanitaria de Pontevedra e O Salnés, pola que se anuncia a incorporación ao Consello Asesor de Pacientes da Área Sanitaria da Asociación Española de Miocardiopatía Hipertrófica (AEMCH).
Servizo Galego de Saúde — III. Outras disposicións — 13/06/2025

De conformidade co disposto na disposición adicional primeira da Orde do 16 de outubro de 2018 pola que se regula a composición e o réxime de funcionamento dos consellos asesores de pacientes de área, anuncio a incorporación ao Consello Asesor de Pacientes da Área Sanitaria de Pontevedra e O Salnés da Asociación Española de Miocardiopatía Hipertrófica (AEMCH).
Pontevedra, 29 de maio de 2025
RESOLUCIÓN do 4 de xuño de 2025 pola que se dá publicidade á relación das axudas concedidas ao abeiro da Resolución do 26 de novembro de 2024 pola que se aproban as bases reguladoras para a concesión, en réxime de concorrencia non competitiva, das axudas para actuacións de corrección de impactos paisaxísticos destinadas a persoas físicas, xestionadas por este instituto, e se establece a súa convocatoria para o ano 2025 (código de procedemento MT402A), tramitado como expediente anticipado de gasto.
Instituto de Estudos do Territorio — III. Outras disposicións — 13/06/2025

De conformidade co disposto no artigo 17 da Lei 1/2016, do 18 de xaneiro, de transparencia e bo goberno, así como no artigo 15 da Lei 9/2007, do 13 de xuño, de subvencións de Galicia,
Dar publicidade á relación de particulares beneficiarios e ao importe das axudas concedidas polo Instituto de Estudos do Territorio (IET), con cargo aos orzamentos xerais da Comunidade Autónoma de Galicia para o ano 2025, relativo á convocatoria de axudas que a seguir se indica:
a) Norma reguladora da convocatoria: Resolución do 26 de novembro de 2024 pola que se aproban as bases reguladoras para a concesión, en réxime de concorrencia non competitiva, das axudas para actuacións de corrección de impactos paisaxísticos destinadas a persoas físicas, xestionadas por este instituto, e se establece a súa convocatoria para o ano 2025 (código de procedemento MT402A), tramitado como expediente anticipado de gasto.
b) Aplicación orzamentaria: 06.80.541E.780.0, código de proxecto 2021 00002.
c) Crédito orzamentario: 1.000.000,00 €.
d) Persoas beneficiarias: as persoas físicas titulares dun inmoble ou ben sobre o que pretendan realizar algunha/s das actuacións establecidas no ordinal segundo da resolución de convocatoria.
e) Finalidade e contía: a corrección de impactos paisaxísticos de conformidade cos valores paisaxísticos recollidos no Catálogo das paisaxes de Galicia (código de procedemento MT402A).
O importe da subvención é do 70 % do orzamento do investimento subvencionable, co límite máximo de 3.000 €.
f) Beneficiarios individuais ata o esgotamento do crédito de 1.000.000,00 € e importe da axuda concedida a cada un deles:
Santiago de Compostela, 4 de xuño de 2025
RESOLUCIÓN do 4 de xuño de 2025, da Dirección Xeral de Ordenación e Innovación Educativa, pola que se designan os membros e se fai pública a composición do tribunal que elaborará, supervisará e avaliará a proba PEB para a concesión dos premios extraordinarios de bacharelato correspondentes ao curso 2024/25.
Consellería de Educación, Ciencia, Universidades e Formación Profesional — III. Outras disposicións — 13/06/2025

A Orde da Consellería de Educación, Ciencia, Universidades e Formación Profesional, do 27 de maio de 2025, pola que se establecen as bases reguladoras e se convocan os premios extraordinarios de bacharelato correspondentes ao curso 2024/25 (
Diario Oficial de Galicia
núm. 104, do 3 de xuño), establece no seu artigo 10 que para elaborar, supervisar e avaliar a proba, a persoa titular da Dirección Xeral de Ordenación e Innovación Educativa designará un tribunal composto por un presidente ou unha presidenta, e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de Educación.
De conformidade co establecido no citado artigo 10 e na disposición derradeira segunda da citada Orde do 27 de maio de 2025, esta dirección xeral
Designar os membros do tribunal que deberán elaborar, supervisar e avaliar a proba PEB para a concesión dos premios extraordinarios de bacharelato correspondentes ao curso 2024/25, e facer pública a súa composición, que é a que figura no anexo desta resolución.
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 4 de xuño de 2025
CORRECCIÓN DE ERROS. Resolución do 19 de maio de 2025, da Secretaría Xeral Técnica da Consellería do Mar, pola que se dá publicidade aos convenios de colaboración subscritos no primeiro cuadrimestre do ano 2025.
Consellería do Mar — III. Outras disposicións — 17/06/2025

Mediante a Resolución do 19 de maio de 2025, da Secretaría Xeral Técnica da Consellería do Mar, déuselles publicidade aos convenios de colaboración subscritos por esta consellería no primeiro cuadrimestre do ano 2025, a cal foi publicada no
Diario Oficial de Galicia
número 101, do 28 de maio de 2025.
Advertido un erro na dita resolución, cómpre facer a seguinte rectificación:
Na páxina 30.296, dentro do anexo, onde di:
Debe dicir:
RESOLUCIÓN do 6 de xuño de 2025 pola que se dá publicidade ás axudas concedidas ás organizacións de produtores de froitas e hortalizas (OPFH).
Consellería do Medio Rural — III. Outras disposicións — 17/06/2025

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17.1, alínea b) da Lei 1/2016, do 18 de xaneiro, de transparencia e bo goberno,
Dar publicidade ás axudas concedidas ao abeiro do Real decreto 857/2022, do 11 de outubro, polo que se regulan os fondos e os programas operativos das organizacións de produtores do sector de froitas e hortalizas que figuran no anexo I.
A súa aprobación realizouse no exercicio 2024 con cargo á aplicación orzamentaria 15.04.712C. 770.0 (proxecto 2011.00990) dos orzamentos xerais da Comunidade Autónoma de Galicia, están financiadas con fondos Feaga na súa totalidade e teñen como finalidade a realización de programas operativos das organizacións de produtores de froitas e hortalizas.
Santiago de Compostela, 6 de xuño de 2025
EXTRACTO da Orde do 30 de maio de 2025 pola que se establecen as bases reguladoras para a concesión, en réxime de concorrencia competitiva, das subvencións para a promoción da artesanía galega e o fomento da súa comercialización, e se convocan para o ano 2025 (código de procedemento IN201G).
Consellería de Emprego, Comercio e Emigración — III. Outras disposicións — 17/06/2025

BDNS (Identif.): 839779.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/839779
Primeiro. Persoas beneficiarias
Poderán ser beneficiarias das subvencións, sen prexuízo de reuniren os demais requisitos establecidos nestas bases e sempre que nas persoas solicitantes non concorra algunha das circunstancias previstas no artigo 10 da Lei 9/2007, do 13 de xuño, as persoas físicas ou xurídicas, comunidades de bens ou calquera outro tipo de unidade económica ou patrimonio separado sen personalidade xurídica, legalmente constituídas e que, en todo caso, cumpran ademais os seguintes requisitos:
1. Titulares de obradoiros artesanais, xa sexan persoas físicas ou xurídicas e comunidades de bens, inscritos no Rexistro Xeral de Artesanía de Galicia. No caso de novos obradoiros, poderán solicitar a inscrición no dito rexistro ata o mesmo día en que presenten a solicitude de subvención.
2. Concellos da Comunidade Autónoma de Galicia. Os concellos deberán cumprir co deber de remisión das contas xerais de cada exercicio ao Consello de Contas, nos termos previstos no artigo 4 do Decreto 139/2011, do 6 de outubro, polo que se regulan especialidades nas subvencións ás entidades locais galegas.
Primaranse aqueles concellos que coordinen as súas solicitudes e compartan ou mancomunen obras ou servizos, dando cumprimento así ao Acordo do Consello da Xunta de Galicia do 28 de febreiro de 2013, polo que se aproban os criterios aplicables ás axudas e subvencións destinadas ás entidades locais da Comunidade Autónoma de Galicia para primar proxectos de xestión compartida e incentivar procesos de fusión municipal.
3. Asociacións profesionais e empresariais de artesás/áns de Galicia legalmente constituídas das cales cando menos o 80 % dos seus membros, cun mínimo de 10, figuren inscritos como obradoiros artesáns no Rexistro Xeral de Artesanía de Galicia.
Segundo. Obxecto
A concesión das subvencións da Consellería de Emprego, Comercio e Emigración para a promoción da artesanía galega e o fomento da súa comercialización.
Terceiro. Bases reguladoras
Publícanse conxuntamente na convocatoria.
Cuarto. Importe
Para a concesión destas subvencións destinarase un crédito total de 265.000,00 €, que será imputado ao código de proxecto 2015 00276 e ás seguintes aplicacións orzamentarias:
Quinto. Prazo de presentación de solicitudes
O prazo para presentar as solicitudes será dun mes contado a partir do día seguinte ao da publicación desta orde no Diario Oficial de Galicia.
Santiago de Compostela, 30 de maio de 2025